86. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 373685/4876 της 30 Μαρτ./24  Ιουν. 1972 (ΦΕΚ Β΄ 454) Περί αναδείξεως χορηγητών τροφίμων και λοιπών ειδών και εργολάβων παροχών εις Νοσοκομεία και Ιδρύματα των Ν.Π.Δ.Δ. εποπτευόμενα υπό του Υπουργείου Εθνικής Παιδείας και Θρησκευμάτων. Έχοντες υπ’ όψιν τας διατάξεις: 1.Του Ν.Δ. 3095/54 (αρθρ. 1ον παρ. 1 στοιχ.γ΄). 2.Του Β.Δ. 866/60, 437/62, 135/66 και 852/69. 3.Του N.Δ. 532/70 και Β.Δ. 708/70. 4.Του Β.Δ. 658/71 «περί συστάσεως Επιτροπών Προμηθειών παρ’ εκάστη Νομαρχία και παρά τη Διευθύνσει Εφοδιασμού Πρωτευούσης, αποφασίζομεν: Ορίζομεν όπως η ανάδειξις χορηγητών τροφίμων και λοιπών ειδών και εργολάβων παροχών δια τας ανάγκας των Νοσοκομείων και Ιδρυμάτων Ν.Π.Δ.Δ. εποπτευομένων υπό του Υπουργείου Εθνικής Παιδείας και Θρησκευμάτων, των οποίων αι δαπάναι βαρύνουσι τον προϋπολογισμόν τούτων, πραγματοποιήται υπό των παρ’ εκάστη Νομαρχία, ως και παρά τη Διευθύνσει Εφοδιασμού Πρωτευούσης Επιτροπών Προμηθειών των προβλεπομένων υπό του Β.Δ. 658/71 κατά τα δια τούτου προβλεπόμενα. Η παρούσα δημοσιευθήτω δια της Εφημερίδος της Κυβερνήσεως. 25.Δ.α.85-86 Υπηρεσία Κρατικών Προμηθειών. 